Keskustelu:Liberaalinen Kansanpuolue

message: Artikkeli tätä nykyä täyttä sekametelisoppaa. Nykyliberaalien piskuinen ryhmä koettaa omia liberaalien tunnukset itselleen. Edistyspuolue ja kansanpuoluekin ovat vain pikkuepisodeja odotettaessa Riihimäen & co:n suurta triumfia, vai? Tehtäköön kunnon erilliset jutut liberaaleista puolueista  kuten SKDL/Vasemmistoliitto -janalla. Crash 13. joulukuuta 2005 kello 13:50:28 (UTC)
replies: text: ::Riihimäen & Co:n suuri triumfi, jos ikinä tapahtuu, taitaa löytyä sitten jostain aivan muualta kuin Liberaaleissta... Riihimäki on tiettävästi saanut jo melko tavalla kenkää tästä puolueesta.

text: Totta, eri asioita ovat. Missään tapauksessa artikkeleita ei ainakaan pidä yhdistää. --ML 13. joulukuuta 2005 kello 14:31:50 (UTC)
Ei pidä yhdistää. Syntyisi vain enemmän ongelmia kuin ratkeaisi. 217.140.199.247 14. joulukuuta 2005 kello 11:21:03 (UTC)
Mutta täytyy muistaa että tämä on kuitenkin sama oikeushenkilö kuin Liberaalinen Kansanpuolue, eli kyse on nimenmuutoksesta samoina vuosina kuin puolue itsekin muuttui melko erilaiseksi: se putosi prosentin suuruusluokasta kannatukseltaan prosentin kymmenyksiin (90-luvun loppupuolella), ja vaihtoi  aatekuvauksensa sosiaaliliberaalista "liberaaliksi" (90-luvulla) sekä sai melko uuskonservatiivisen puoluejohdon (2000-luvun alkuvuosina) 217.140.199.247 14. joulukuuta 2005 kello 12:33:56 (UTC)
Vuoden 2001 johdonvaihdos näkyi ainakin talous-, sosiaaliturva- ja veropoliittisten kannanottojen muuttumisena poliittisesta keskustasta voimakkaasti oikealle, sanottaisiinko jopa Kokoomusta oikeistolaisemmiksi. 217.140.199.247 17. joulukuuta 2005 kello 03:53:15 (UTC)
Muutos ei johtunut johdonvaihdoksesta vaan siitä, että liberaalit saivat enemmistön hallituksessa ja puoluekokouksessa, jolloin ohjelma palautettiin entistä liberaalimmaksi. Yksilönvapautta puolustetaan entistä johdonmukaisemmin koko ohjelmassa, myös niissä kohdissa, joissa on mahdollisimman vähän tekemistä talouden kanssa. Vasemmisto vaati ennen kirkon ja valtion erottamista, nyt Liberaalit vaativat sitä. Vasemmisto vaati ennen tiedonvälityksen rajoitusten, kuten jumalanpilkkakiellon, poistamista, nyt Liberaalit vaativat sitä. Sukupuolielämä ja pääsääntöisesti kaikki muukin halutaan jättää ihmisten omaksi asiaksi ilman että kukaan saa toisia määräillä. Ylipäänsä ohjelma puolustaa yksilönvapautta johdonmukaisesti, vaikka klassiset liberaalit pitäisivätkin sitä turhan sosiaalidemokraattisena (jos tietäisivät, mitä sosiaalidemokratia tarkoittaa). Ohjelmassa esimerkiksi kannatetaan perustuloa eli negatiivista tuloveroa ja vaaditaan palveluseteleitä, jotta julkiset palvelut tuotettaisiin tehokkaammin ja samalla köyhätkin saisivat saman valinnanvapauden kuin nyt rikkaat. Kommentin jätti Emmisa (keskustelu – muokkaukset).
replies: text: : Mikä tämä "häirikkö" joka yritti "kaapata puolueen laittomin" keinoin on? Oikeudessa ratkaistiin? Todella hämärä kohta, tarvitsisi lähdettä. Oikeastaan koko teksti. Tosin Liberaalit on nykyään niin pieni sisäpiirikerho, että niiden riidoista ei perillä pahemmin puolueen ulkopuolella olla. Lisäksi en ihan hiffaa, miten Liberaalien vaikutus voi olla "aatteellista", jos kerran puolueella ei ole mitään poliittista vaikutusvaltaa?
--Smörre 26. toukokuuta 2007 kello 10.14 (UTC)
thread_title:  (sekametelisoppaa) 

message: ja
217.140.199.247 14. joulukuuta 2005 kello 18:21:43 (UTC)
thread_title:  riitelyjä 

message: Kommentin jätti Emmisa (keskustelu – muokkaukset).
thread_title:  Puolueen kaappauksesta 

message: Miksi Wikipediassa kohdellaan Liberaalista kansanpuoluetta ja Liberaaleja eri puolueina, vaikka kyseessä on sama puolue joka vaihtoi nimeä välillä? Eihän Keskustapuolue ja Keskustakaan ole eri artikkeleissa! Ravel 19. maaliskuuta 2007 kello 10.18 (UTC)
replies: text: Artikkeli pyrkii näkemään nykyisen liberaalipuolueen jotenkin aiempien jatkajana, vaikka tämä ei ole itsestäänselvyys. Olisi tosiaan parempi, että tämä artikkeli käsittelisi vain nykyistä puoluetta (artikkeli voidaan nimetä tarkemmin) ja aiemmat esiteltäisiin omissa artikkeleissaan. --128.214.205.5 21. maaliskuuta 2007 kello 14.51 (UTC)
thread_title:  Sama vai eri puolue

message: Miksi artikkelissa todetaan, että LKP:lla oli kansanedustaja vuonna 2003? Taulukossa sanotaan, ettei tuona vuonna ollut liberaaleilla yhtäkään edustajaa, enkä itsekään muista, että sellaista olisi ollut. Sitä paitsi oliko se edustaja vain yhden vuoden ajan parlamentissa? 86.50.118.194 11. heinäkuuta 2011 kello 03.12 (EEST)
replies: text: Seppo Kanerva muodosti Liberaalien yksihenkisen eduskuntaryhmän 14.1.2003 – 18.3.2003.--ap4k 11. heinäkuuta 2011 kello 17.24 (EEST)
thread_title:  LKP:n kansanedustaja?  

message: Aiemmin on ollut ainakin SKYP:n ja KIPU:n keskustelusivuilla pohdintaa siitä, mikä tulisi olla puolueartikkelin nimenä, jos puolueella on ollut useita nimiä. Vallitseva käytäntö (ja oma näkemykseni) tuntuu olevan suunnilleen sellainen, että edelleen toimivilla puolueilla artikkelin nimenä on puolueen nykyinen nimi, historiallisilla puolueilla ei kuitenkaan välttämättä viimeisimpänä käytössä ollut nimi – esim. SKYP:n artikkeli ei ole nimellä "Kansalaisvallan liitto" eikä SSTP:n nimellä "Suomen Työväenpuolue". Koskapa näyttä siltä, että Liberaalit ei enää ole puoluerekisteriin palaamassa  eli sen taru puolueena on päättynyt, niin mielestäni tämä artikkeli voitaisiin siirtää nimelle Liberaalinen Kansanpuolue. Se kuitenkin oli puolueen nimi vuosina 1965–2000, joka muodostaa sen historiassa ylivoimaisesti merkittävämmän kauden kuin 2000-luku. Kun puolue on siirtynyt jo historiaan, on mielestäni hassua että artikkelia pidetään nimellä, joka viittaa kauteen merkityksettömänä kääpiöpuoleena, vaikka LKP:n aikakausi on paljon oleellisempi. --Risukarhi (keskustelu) 21. toukokuuta 2012 kello 15.27 (EEST)
replies: text: Nyt näyttää Liberaalien toiminta yhdistyksenäkin tulleen jo melko lailla tiensä päähän. Kotisivu http://www.liberaalit.fi on mennyt nurin ja sen verkko-osoite näkyy olevan myynnissä. Viimeiseksi puheenjohtajaksi mainittu Jouni Flemming kertoo blogissaan häipyneensä kaksi vuotta sitten Thaimaahan (kehottaen muuta Suomen kansaa seuraamaan perässä) ja puhuu toiminnastaan Liberaaleissa ja Edistyspuolue-hankkeessa jo menneessä aikamuodossa. Jos tuo "ajatushautomokin" on olemassa enää lähinnä paperilla, katson entistäkin perustellummaksi siirtää artikkelin nimelle Liberaalinen Kansanpuolue, kuten olen yllä ehdottanut, ja muuttaa samalla artikkelin käsittelemään ensisijaisesti historiallista merkittävää puoluetta eikä nykyistä merkityksetöntä yhdistystä. --Risukarhi (keskustelu) 7. lokakuuta 2015 kello 22.11 (EEST)

text: Ai niin, ja google-osumien perusteella Liberaalinuorten entinen pj Kim Sjöström pyörittää nykyään jotain "Liberaalinen puolue" -nimistä omaa puoluehankettaan, joka ei liene virallisesti rekisteröity yhdistys ja johon tuskin kuuluu montaakaan ihmistä. Se on ilmeisesti tuon sudeksi jääneen Edistyspuolueen ohella Liberaalit rp:n toinen nykyinen perinnönjatkaja. --Risukarhi (keskustelu) 7. lokakuuta 2015 kello 22.17 (EEST)
thread_title:  Artikkelin nimi 

message: Eikös puolue oli muuttanut itsensä "ajatushautomoksi" ja pidäyttäytynyt kannattajakorttien keruusta? Pitäisikö uudelle Edistyspuolueelle tehdä oma artikkelinsa, eikä jatkaa entisen kauan sitten toimineen puolueen artikkeliin? Lasitten (keskustelu) 12. kesäkuuta 2012 kello 20.34 (EEST)
replies: text: Edistyspuolueelle kannattaa aikanaan tehdä oma artikkeli, jos se nyt yleensä edes pääsee puoluerekisteriin saakka. Kannattajakortteja on puoluehankkeen kotisivujen mukaan saatu kerättyä vuoden aikana vasta viidesosa tarvittavista, joten ei ole mitenkään varmaa, että niitä edes tullaan saamaan tarpeeksi kokoon. Täällä on tosin artikkeleita muutamista suomalaisista puoluekaavailuista, joista ei koskaan tullut varsinaista puoluetta (mm. Suomen islamilainen puolue), ilmeisesti lähinnä niiden perustamistouhun saaman runsaan julkisuuden vuoksi. Jos edistyspuolue-hanke kuivuu kokoon, sitä tuskin kannattaa käsitellä tässäkään artikkelissa enempää. Sen sijaan tässä voisi kyllä mainita liberaalien muuttumisesta "ajatushautomoksi" ja harkita yllä esittämääni nimenmuutosta tälle artikkelille. --Risukarhi (keskustelu) 13. kesäkuuta 2012 kello 14.38 (EEST)
replies: text: :Nykyinen Edistyspuolue ja Liberaalit ovat kaksi eri puoluetta. Liberaalit ovat Liberaalit ei Liberaalinen Kansanpuolue. Olen sitä mieltä että Edistyspuolue uuteen artikkeliin nimellä Edistyspuolue (Suomi) sillä vanha puolue oli nimeltään Kansallinen Edistyspuolue --Ashoka (keskustelu) 16. kesäkuuta 2012 kello 17.52 (EEST)
thread_title:  Nykytilanne